Document ID: 31993R0746

Nõukogu määrus (EMÜ) nr 746/93,
17. märts 1993,
määrustes (EMÜ) nr 1035/72 ja (EMÜ) nr 1360/78 sätestatud tootjaorganisatsioonide jaoks abi andmise kohta nende asutamise soodustamiseks ja toimimise hõlbustamiseks Portugalis
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artikleid 42 ja 43,
võttes arvesse komisjoni ettepanekut,
võttes arvesse Euroopa Parlamendi arvamust [1]
ning arvestades, et:
ühtse turu eesmärk on kõigi kaubandustõkete kõrvaldamine mitte ainult 31. detsembri 1985. aasta koosseisuga ühenduse liikmesriikide vahel, vaid võimalikult suures ulatuses ka nende liikmesriikide ning Hispaania ja Portugali vahel; järelikult eeldab see kõigepealt Hispaania ja Portugali turu arvukate ajutiste kaitsemehhanismide kaotamist;
seda olukorda silmas pidades on asjakohane Portugalis täheldatud viivitamise tõttu tootjaorganisatsioonide moodustamisel tugevdada meetmeid, et soodustada nende asutamist ja hõlbustada toimimist, nagu on sätestatud nõukogu 18. mai 1972. aasta määruses (EMÜ) nr 1035/72 (puu- ja köögiviljaturu ühise korralduse kohta) [2] ja nõukogu 19. juuni 1978. aasta määruses (EMÜ) nr 1360/78 (tootjate rühmade ja ühenduste kohta); [3] tõenäoliselt võimaldaks selline meetmete tugevdamine ühelt poolt kiirendada Portugali põllumajanduse ümberkorraldamist vastavalt teiste liikmesriikide kasvavale konkurentsile ja teiselt poolt tootjate organisatsioonidele ühise põllumajanduspoliitikaga ettenähtud ülesannete täitmist Portugalis,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1035/72 artikliga 13 sätestatud tootjate organisatsioonide ning määrusega (EMÜ) nr 1360/78 sätestatud tootjate rühmade ja ühenduste asutamise soodustamiseks ja nende toimimise hõlbustamiseks ettenähtud abi antakse Portugalile järgmiste erisätete kohaselt:
a) määruse (EMÜ) nr 1035/72 artikli 14 lõike 1 esimeses taandes ja määruse (EMÜ) nr 1360/78 artikli 10a lõike 2 esimeses taandes sätestatud protsendimäärasid suurendatakse 10, 10, 8, 6 ja 4 protsendini;
b) määruse (EMÜ) nr 1360/78 artikli 10 lõike 3 punktis a sätestatud protsendimäärasid suurendatakse 100, 80 ja 40 protsendini;
c) määruse (EMÜ) nr 1360/78 artikli 10 lõike 3 punktis b sätestatud kogusummat suurendatakse 120000 eküüni.
Artikkel 2
Käesolev määrus jõustub päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. märts 1993

Labels: 18
6